

GODIŠNJI PLAN RADA ZA 2018. GODINU

 **M I N I S T A R**

 **Gari Cappelli**

ožujak 2018.

**SADRŽAJ**

1. [PREDGOVOR 2](#_Toc501361824)

[II. UVOD 4](#_Toc501361825)

[III. SAŽETI PRIKAZ SPECIFIČNIH CILJEVA IZ GODIŠNJEG PLANA RADA](#_Toc501361826) 7

[IV. ORGANIZACIJSKA STRUKTURA](#_Toc501361827) 10

 [V. CILJEVI PO USTROJSTVENIM JEDINICAMA 11](#_Toc501361828)

[VI. FINANCIJSKI PLAN 5](#_Toc501361829)7

[VII. ZAVRŠNE NAPOMENE 6](#_Toc501361830)5

## PREDGOVOR

****Poštovani predstavnici turističkog sektora Hrvatske, na početku 2018. godine najprije želim svima zahvaliti na marljivom i predanom radu tijekom prošle godine, ali i poželjeti vam kreativnosti i umijeća za nastavak ove turističke godine. Čeka nas izazovna, ali jednako tako uspješna godina, barem ako je suditi prema najavama temeljenim na razgovorima s domaćim i stranim predstavnicima aviokompanija,turističkih agencija, turoperatorima i ostalim javnim i privatnim dionicima turizma.

Hrvatska je prepoznatljiva svjetska turistička destinacija što se vidi i po kontinuiranom interesu turista sa svih kontinenata, čemu svjedoči i dvoznamenkasti rast broja dolazaka i noćenja.

Kada govorimo o emitivnim tržištima, uz klasična europska, u fokusu su nam i ona udaljena poput Kine, Japana, SAD-a i Rusije, na kojima također postoji značajan interes za Hrvatskom.

Brojnim promotivnim aktivnostima jačamo pozicioniranje naše zemlje na svjetskoj turističkoj karti. Tome u prilog ide i sve bolja zračna povezanost koja je dala veliki doprinos odličnim rezultatima turističkog prometa posebice u pred i posezoni. Nešto što nam je nekada bilo daleko, postalo je bliže i pristupačno – pa tako kontinuirano radimo na uvođenju novih avio linija i još boljem avio povezivanju Hrvatske s ostatkom svijeta, a kako bismo bili bliže našim dalekim potencijalnim gostima širimo mrežu predstavništava Hrvatske turističke zajednice pa tako ubrzo planiramo otvoriti urede u Šangaju, Seulu i Los Angelesu.

Danas se uistinu možemo pohvaliti da govorimo o turističkoj godini, imamo destinacije koje svoj vrhunac dostižu u pred ili posezoni, ili one koje imaju ravnomjernu popunjenost tijekom cijele godine. To su destinacije koje ne ovise isključivo o suncu i moru, već smo značajnim naporima postigli sve veću zastupljenost selektivnih oblika turizma koji sada privlače različite segmente gostiju. Aktiviranje dodatnih turističkih proizvoda u cijeloj Hrvatskoj te uz nastavak jačanja kvalitete usluge i ponude, očekujem kako ćemo dodatno povećati prihode od turizma.

Aktivnosti Ministarstva turizma usmjerene su na poticanje atraktivnosti i konkurentnosti hrvatskog turizma, a posebna pažnja posvećuje se razvoju turizma na kontinentu, dalmatinskom zaleđu i otocima, održivom razvoju, korištenju novih digitalnih tehnologija te povezivanju poljoprivrede i turizma.

U tom smislu, i ove godine osigurana su znatna sredstava, među ostalima za konkurentnost turističkog gospodarstva za 2018. Spomenutim programom osigurano je 24,6 milijuna za subjekte malog gospodarstva, trgovačka društva izvan javnog sektora, obrte i zadruge, te obiteljska poljoprivredna gospodarstva koja pružaju ugostiteljske i/ili turističke usluge, za povećanje standarda, kvalitete i dodatne ponude ugostiteljskih objekata, razvoj novih proizvoda u destinaciji, održivi razvoj, internacionalizaciju poslovanja, korištenje novih tehnologija i druge aktivnosti. Tu su i potpore strukovnim udrugama za koje je predviđeno 1,7 milijuna kuna za provođenje projekata stručnog osposobljavanja i usavršavanja strukovnih udruga u turizmu i ugostiteljstvu.

S ciljem poboljšanja kvalitete ugostiteljsko–turističkih kadrova i općenito srednjeg strukovnog obrazovanja u turističkom sektoru, Ministarstvo turizma potiče strukovno obrazovanje te općenito promociju turističko-ugostiteljskih zanimanja kroz dodjelu bespovratnih sredstava kroz nekoliko programa. Putem „Promocije i jačanja kompetencija strukovnih zanimanja za turizam“ godišnje se za školske projekte izdvaja oko 400 tisuća kuna, a ukupno je od 2009. do 2017. godine Ministarstvo turizma kroz taj program izdvojilo više od 2,7 milijuna kuna kojima su financirana 173 projekta.

U partnerstvu s gospodarskim tvrtkama i županijskim obrtničkim komorama provodi se stipendiranje učenika i studenata kroz program „Poticanje obrazovanja kadrova u ugostiteljstvu i turizmu – STIPENDIJE“, pa su ukupno do sada sufinancirana 932 stipendista.

Osim navedenih programa, Ministarstvo turizma s Ministarstvom rada i mirovinskog sustava i Hrvatskim zavodom za zapošljavanje i ove je godine organiziralo Dane poslova u turizmu s ciljem promoviranja ugostiteljsko-turističkih zanimanja koji su okupili su više od stotinu vodećih poslodavaca u turizmu i u ugostiteljstvu te više od petnaest tisuća posjetitelja zainteresiranih za sezonsko zapošljavanje.

Kako bi se dugoročno osigurali kvalitetni radnici, Ministarstvo radi na realizaciji Regionalnih centara kompetentnosti za ugostiteljstvo i turizam koji bi nudili potrebna stručna znanja i vještine te mogućnosti prekvalifikacije i dokvalifikacije. Za navedeni projekt se osiguralo 315 milijuna kuna, a u Hrvatskoj bi trebalo biti pet do sedam centara raspoređenih diljem zemlje.

Dakle, Ministarstvo turizma i ove godine nastavlja s provođenjem svih aktivnosti predviđenih Strategijom razvoja turizma RH do 2020., čiji je cilj povećanje konkurentnosti turizma RH podizanjem kvalitete ponude i usluge. Dosljedno, sistematično i ispravno provođenje turističke politike, uz kvalitetnu suradnju javnog i privatnog sektora, što je nezaobilazan čimbenik uspjeha, donijelo je odlične turističke rezultate tijekom 2017. godine, kako u fizičkim i financijskim pokazateljima.

U Hrvatskoj je tijekom 2017. godine ostvareno rekordnih 102 milijun noćenja, što je godišnji rast od čak 12 posto, a rast turističkog prometa pratili su i ostvareni prihodi od stranih gostiju koji su za prvih devet mjeseci 2017. godine iznosili 8,7 milijardi eura što je više nego li u čitavoj 2016. godini.Ove će godine turistički sektor imati još snažniji investicijski zamah. Najavljeno je 940 milijuna eura investicija što je 15 posto više nego li u 2017. godini, a čak 39 posto više nego li u 2016. godini.

Mogu zaključiti kako je 2017. godina za turizma RH bila itekako uspješna, a za 2018. godinu najave su još bolje. Uz rast prihoda Hrvatska još uvijek ima dovoljno prostora za dizanje turističkog prometa, prije svega u razdoblju izvan ljetnih mjeseci i kroz daljnji razvoj selektivnih oblika turizma što je cijelom sektoru i u interesu. Stoga sam uvjeren kako će i ova godina biti pozitivna za turizam, odnosno da će donijeti dodatni rast u fizičkim i financijskim pokazateljima.

Kao što sam već naglasio, realizirani rezultati posljedica su kvalitetnog rada privatnog, ali i javnog sektora, odnosno sinergije u svim aktivnostima, povećanju investicija te dobrih marketinških aktivnosti. Dakle, doprinos svakoga od vas bio je ključan za postizanje takvih izvrsnih rezultata, na čemu vam ovom prilikom još jednom zahvaljujem te svima nama želim uspješan nastavak turističke 2018. godine.

## UVOD

Izrada Godišnjeg plana rada obveza je izrade u svim tijelima državne uprave pa tako i Ministarstva turizma prema članku 36. Uredbe o načelima za unutarnje ustrojstvo tijela državne uprave, te također i temeljem točke 4. Zaključka Vlade Republike Hrvatske od 26. rujna 2013. (KLASA: 022-03/13-07/178, URBROJ: 50301-05/16-13-3), a daje upute za provedbu i odnosi se također i na:

* Zakona o sustavu unutarnjih financijskih kontrola u javnom sektoru (Narodne novine, broj 141/06, 93) koji je obveza za sve korisnike:
	+ članku 7.stavku 1. u dijelu određivanja i ostvarivanja ciljeva organizacije,
	+ te članka 10, stavka 2 c) određivanje misija i ciljeva
* čl. 10 stavak 1. 4 u dijelu objave godišnjih planova na temelju Zakona o pravu na pristup informacijama[[1]](#footnote-1)
* članka 34. Uredbe o načelima za unutarnje ustrojstvo tijela državne uprave[[2]](#footnote-2)
* članka 36. i 37. Zakona o ustanovama u dijelu planiranja i organizacije poslovanja na razini Upravnog vijeća i ravnatelja

Godišnji plan rada sadrži:

* Prikaz specifičnih ciljeva tijela državne uprave u određenoj godini, a posebice
* izrade nacrta propisa,
* neposredne provedbe zakona i drugih propisa,
* upravnog, odnosno inspekcijskog nadzora te
* praćenja stanja u upravnim područjima iz djelokruga tijela državne uprave
* ciljeve koji su vezani uz ciljeve sadržane u strateškom planu, sektorsku strategiju i zaključke Vlade

Ciljevi izrade i donošenja godišnjeg plana rada su slijedeći:

* specifične ciljeve konkretizirati na godišnjoj razini – što želimo postići, tko je zadužen i u kojem roku će se nešto izvršiti
* lakše i objektivnije ocjenjivanje rada državnih službenika pod uvjetom da su zadaci i ciljevi jasno definirani i delegirani
* razvoj sustava odgovornosti.

Godišnji plan rada u svojoj strukturi sadrži prikaz zadaća i poslova tijela državne uprave u određenoj godini, te podatke o specifičnim ciljevima koji se planiraju tim zadaćama ostvariti, a vezani su uz opće i posebne ciljeve sadržane u strateškim planovima. Godišnji plan rada za 2018. godinu sadrži podatke o specifičnim ciljevima koji se planiraju ostvariti u tekućoj godini, a koji su vezani uz posebne ciljeve sadržane u Strateškom planu za razdoblje 2018. – 2020., a sve se nadovezuje na Strategiju razvoja hrvatskog turizma do 2020. godine

**STRATEŠKI CILJEVI**

Podizanje konkurentnosti hrvatskog turizma uz afirmaciju Hrvatske kao jedne od vodećih međunarodnih turističkih destinacija:

* Unapređenje turističke kvalitete i sadržaja turističkog proizvoda
* Afirmacija Hrvatske na međunarodnom turističkom tržištu kroz učinkovitu promociju

Prema Strategiji razvoja hrvatskog turizma do 2020. Hrvatska pripada zemljama koje privlače posjetitelje više odlikama svoga prirodnog prostora i bogatstvom kulturno-povijesne baštine nego kvalitetom, raspoloživošću i/ili raznovrsnošću novostvorenih turističkih atrakcija. Među prirodnim atrakcijama najvažnije mjesto imaju more, razvedena obala te mnoštvo otoka, ali i brojne očuvane prirodne plaže, kao i zelenilo i šumovitost velikog dijela teritorija. Hrvatska se, s obzirom na svoju ukupnu površinu, ističe i izuzetno velikim brojem turistički atraktivnih zaštićenih prirodnih područja, a prema bio-raznolikosti nalazi se u europskom vrhu.

Velik potencijal na turistički nerazvijenim područjima predstavlja turistička valorizacija područja uz Dunav, Savu, Dravu, Unu, Kupu, Cetinu i druge rijeke te uz jezera i ostale unutarnje vode. Osim prirodnih atrakcija vezanih uz more kao što su nacionalni parkovi Brijuni, Kornati i Mljet, Hrvatska ima i niz atrakcija povezanih s krškim fenomenima kao što su slapovi i sedrene barijere Plitvičkih jezera i rijeke Krke, stijene Velebita, spilje, ponori i druge krške atrakcije, te velik broj jedinstvenih nacionalnih parkova i parkova prirode na kontinentalnom području kao što su, među ostalim, Risnjak, Žumberak, Lonjsko polje, Papuk i Kopački rit. U nekoliko nacionalnih parkova organizirana je ponuda hotelskog smještaja (NP Plitvička jezera, NP Brijuni, NP Mljet). Bogatstvo hrvatske kulturno-povijesne baštine također čini veliku snagu resursno-atrakcijske osnove Hrvatske. O tomu svjedoči velik broj kulturnih dobara pod zaštitom UNESCO-a, kao što su povijesna jezgra Dubrovnika, Dioklecijanova palača u Splitu, Šibenska katedrala, povijesna jezgra grada Trogira, Eufrazijeva bazilika u Poreču i Starogradsko polje, ali i brojna druga vrijedna kulturna dobra kao što su Pulski amfiteatar, povijesna jezgra grada Hvara, stonske zidine te veći broj pojedinačnih građevinskih objekata u dobro očuvanim povijesnim cjelinama Zagreba i brojnih drugih hrvatskih gradova/mjesta. Posebno valja naglasiti da Hrvatska u svojoj bogatoj kulturno-povijesnoj baštini raspolaže s više od tisuću dvoraca, kurija i utvrda, što je iznimni potencijal za budući turistički razvoj, posebice kontinentalnog dijela zemlje. Uz to, Hrvatska ima i najviše nematerijalne baštine pod zaštitom UNESCO-a u Europi, dok je u svjetskim razmjerima odmah iza Kine i Japana. Unatoč iznimnom bogatstvu i brojnosti tih prirodnih, povijesnih i kulturnih atrakcija, tek je njihov manji broj turistički valoriziran i uključen u ukupnu destinacijsku ponudu. Za razliku od prirodnih atrakcija i kulturno-povijesne baštine, Hrvatska je izrazito siromašna u novostvorenim turističkim atrakcijama kao što su suvremeno opremljeni kongresni centri, tematski i/ili zabavni parkovi, golfska igrališta, centri za posjetitelje, kvalitetno osmišljene tematske rute te slični sadržaji turističke ponude bez kojih je izuzetno teško uspostaviti pretpostavke za proširenje međunarodno prepoznatljivog proizvodnog miksa, turističko aktiviranje kontinentalnog prostora, uključujući i prostor priobalnog zaleđa, te produljenje sezone.

**DJELOKRUG**

Zakonom o ustrojstvu i djelokrugu ministarstava i drugih središnjih tijela državne uprave (Narodne novine, broj 93/16), te Uredbom o unutarnjem ustrojstvu Ministarstva turizma (Narodne novine, broj 96/17) ustrojeno je Ministarstvo turizma.

Ministarstvo turizma obavlja upravne i druge poslove koji se odnose na: turističke politike Republike Hrvatske strategije razvitka hrvatskog turizma; razvoja i investicija u turizmu; razvitka kongresnoga, seoskoga, lovnoga, zdravstvenoga, omladinskoga i drugih selektivnih oblika turizma; unapređenja i razvoja malog poduzetništva u turizmu i ugostiteljstvu; sanacijskih programa u vezi s restrukturiranjem hotelsko-ugostiteljskih tvrtki, praćenje i sudjelovanje u procesu privatizacije; turističku informatiku, promicanje hrvatskog turizma u inozemstvu; sustav turističkih zajednica; turističku i ugostiteljsku statistiku; stanja i pojave u turističkim i ugostiteljskim uslugama; međunarodnu suradnju u vezi s turizmom; djelovanje instrumenata gospodarskog sustava i mjera gospodarske politike na razvoj ponude i pružanje turističkih i ugostiteljskih usluga i poslovanje turističkih i ugostiteljskih gospodarskih subjekata; uvjete obavljanja turističke i ugostiteljske djelatnosti, praćenje i analiziranje kvalitete turističke ponude, turističkih i ugostiteljskih usluga, uvođenje međunarodnih standarda kvalitete ponude smještaja i usluga; kategorizaciju turističkih i ugostiteljskih objekata; unapređivanje turističke i ugostiteljske djelatnosti.

## SAŽETI PRIKAZ SPECIFIČNIH CILJEVA IZ GODIŠNJEG PLANA RADA

Rad Ministarstva turizma usklađen je sa Strateškim planom ministarstva za razdoblje 2018.-2020. godine, 21 utvrđenih godišnjih ciljeva povezani su (direktno ili indirektno) sa strateškim ciljem Ministarstva (Tablica 1.). Od ukupno 341 aktivnosti čak 209 aktivnosti odnose se na provedbu zakona i poslova, dok je na drugom mjestu analiza i praćenje (Tablica 2.)

Tablica 1. Ukupan broj ciljeva prema Strateškom planu



Tablica 2. Ukupan broj aktivnosti prema vrstama



## ORGANIZACIJSKA STRUKTURA

Zakonom o ustrojstvu i djelokrugu ministarstava i drugih središnjih tijela državne uprave ([Narodne novine, broj 93/16](http://narodne-novine.nn.hr/clanci/sluzbeni/2011_12_150_3085.html)), te Uredbom o unutarnjem ustrojstvu Ministarstva turizma ([Narodne novine, broj 96/17](http://narodne-novine.nn.hr/clanci/sluzbeni/2014_05_55_1030.html)) ustrojeno je Ministarstvo turizma (dalje u tekstu: ministarstvo).

 Ministarstvo se sastoji od sljedećih ustrojstvenih jedinica:

1. Kabinet ministra
2. Glavno tajništvo
3. Uprava za strateško planiranje, programe Europske unije i međunarodnu suradnju
4. Uprava za investicije u turizmu, hotelsko turističku ponudu i posebne oblike turizma
5. Uprava za konkurentnost turističke destinacije
6. Uprava za pravne poslove i standarde
7. Samostalni sektor turističke inspekcije
8. Samostalni odjel za unutarnju reviziju

Slika 1. Organigram Ministarstva turizma

## CILJEVI PO USTROJSTVENIM JEDINICAMA

Metodologija rada u godišnjem planiranju uključuje primjenu Upute za izradu godišnjeg plana rada Ministarstva uprave (KLASA: 011-01/13-01/749, URBROJ: 515-06/01-01-01/1-13-1).

Ciljevi po ustrojstvenim jedinicama sadrže sljedeće podatke koji se upisuju u tablice:

A. Redni broj specifičnih ciljeva

B. Specifični ciljevi – što želimo postići

C. Zadatak/Aktivnost – kojim Aktivnostima i Zadacima ćemo postići specifične

 ciljeve

D. Indikatori rezultata – to je način na koji mjerimo Zadatke/Aktivnosti i moraju

 biti mjerljivi kad je to moguće, ostvarivi, relevantni i

 vremenski određeni.

E. Odgovorna ustrojstvena jedinica

F. Rok u kojem se Zadatak/Aktivnost mora obaviti

G. Reference na Strateški plan za 2018.-2020. ili neki drugi strateški

 plan ili planski dokument

H. Vrsta aktivnosti –

* + Z - aktivnosti vezane uzizradu nacrta propisa, (izrada nacrta zakona, pravilnika, naputka…)
	+ P - aktivnosti vezane uz neposrednu provedbu zakona i drugih propisa
	+ I - aktivnosti vezane uz upravni/inspekcijski nadzor
	+ A - aktivnosti vezane uz praćenje stanja u upravnim područjima iz djelokruga tijela
	+ O - ostalo (ostali zadaci)



























































































##  VI. FINANCIJSKI PLAN















## ZAVRŠNE NAPOMENE

Ministarstvo turizma zadržava pravo izmjene i dopune Godišnjeg plana rada za 2018. godinu.Godišnji plan rada Ministarstva turizma za 2018. godinu će se redovito ažurirati, analizirati i kontrolirati sukladno potrebama.

\*P/2722869\*

KLASA: 400-01/18-01/1

URBROJ: 529-02-02/1-18-1

Zagreb, 23. veljače 2018.

1. [↑](#footnote-ref-1)
2. [↑](#footnote-ref-2)